cyanic-selkie/wikianc huggingface dataset:
Red Bull (yritys)
Historia
Vuonna 2006 Forbes listasi Chaleon maailman 292. rikkaimmaksi ihmiseksi ja arvioi hänen omaisuudekseen yli 2,5 miljardia dollaria. Mateschitz oli sijalla 317.
Lefty Frizzell
Lefty Frizzell (31. maaliskuuta 1928 Corsicana, Texas – 19. heinäkuuta 1975 Nashville, Tennessee), syntyjään William Orville Frizzell, on yhdysvaltalainen country-musiikin alalla vaikuttanut laulaja-lauluntekijä, jonka suosion huippu sijoittui 1950-luvulle. Hänen rento laulutyylinsä vaikutti myöhempiin country- ja country rock-tähtiin, kuten Merle Haggardiin, Willie Nelsoniin, Roy Orbisoniin, George Jonesiin ja John Fogertyyn. Lefty Frizzell on Country Music Hall of Famen jäsen.
Frizzellin tunnetuimpia kappaleita ovat mm. ”Gone, Gone, Gone”, ”If You’ve Got the Money I’ve Got the Time”, ”Saginaw, Michigan” sekä ”Long Black Veil” (1959), joka vuonna 2018 valittiin mukaan Yhdysvaltain kongressin kirjaston National Recording Registry -kokoelmaan.
Elämä
Frizzell syntyi Corsicanassa, Texasissa 31. maaliskuuta 1928. Hän aloitti musiikkiuransa nuorella iällä; jo 14-vuotiaana hän esiintyi texasilaisilla ja newmexicolaisilla radioasemilla, klubeilla ja kykykilpailuissa. Tehdessään kiertueita ympäri Arkansasia, New Mexicoa, Texasia ja Nevadaa hän sai vaikutteita muun muassa Jimmie Rodgersista, Ernest Tubbista ja Ted Daffanista.
19-vuotiaana Frizzell jäi kiinni harrastamasta seksiä alaikäisen ihailijansa kanssa. Vankilasellistään käsin Frizzell kirjoitteli vaimolleen runoja.
Frizzellin ensimmäinen single oli ”If You’ve Got the Money I’ve Got the Time”, josta muodostui suuri hitti, joka menestyi singlelistoilla loistavasti, kuten myös hänen seuraavat singlensä ”Money”, ”I Love You”, ”Always Late (With Your Kisses)”, ”Don’t Stay Away (’Till Loves Grows Cold)”, ”Forever (and Always)” ja ”I’m an Old Old Man (Tryin’ to Live While I Can)”. Hänen viimeinen erityisen suuri hittinsä oli vuoden 1964 single ”Saginaw, Michigan”.
Suurimpien hittiensä jälkeenkin Frizzell pysyi suosittuna, ja hän jatkoi esiintymistä vielä pitkään niiden jälkeen. Vuonna 1975 hän sai erittäin vakavan kohtauksen, johon hän kuoli ollessaan vasta 47-vuotias.
Toni Basil
Toni Basil (oik. Antonia Christina Basilotta, s. 22. syyskuuta 1943) on yhdysvaltalainen laulaja-lauluntekijä, näyttelijä, elokuvantekijä, elokuvaohjaaja, koreografi ja tanssija.
Hänet tunnetaan parhaiten miljoonia myyneestä hittikappaleestaan ”Mickey” vuodelta 1982. Se sijoittui muun muassa Billboard Hot 100 -listan sijalle 1.
Vaarantunut laji
pienoiskuva|Luokka Vaarantunut laji suhteessa muihin [[IUCN:n Punaisen listan tasoihin.]]
Vaarantunut laji on eliölaji, jolla on suuri vaara kuolla sukupuuttoon seuraavan sadan vuoden aikana. Vaarantuneita lajeja ovat esimerkiksi leijona, jääkarhu, valkohai, kalliosuomusammal, fossa ja byrnesinpussihiiri.
Kansainvälisen luonnonsuojeluliiton IUCN:n uhanalaisuusluokituksessa "vaarantunut" (VU, Vulnerable) on yksi uhanalaisuuden tasoista. Vaarantunutta lajia vielä huonommin voi erittäin uhanalainen laji.
Suomen vuoden 2019 uhanalaisuusarvioinnissa 5,6 prosenttia arvioiduista eliöistä luokiteltiin vaarantuneiksi. Vaarantuneiksi luokiteltiin kolme nisäkäslajia, 35 lintulajia, yksi matelijalaji ja viisi kalalajia eli 11,3 % arvioiduista selkärankaisista. Näiden lisäksi vaarantuneiksi luokiteltiin 4,9 % arvioiduista selkärangattomista, 11,5 % arvioiduista jäkälistä, 3,6 % arvioiduista sienistä, 6,5 % arvioiduista putkilokasveista, 9,7 % arvioiduista sammalista ja 6,1 % arvioiduista levistä. Esimerkkejä Suomessa vaarantuneista lajeista ovat harmaalokki, hiirihaukka, kangaskäärme, kirjonahkahapero, neidonkenkä ja pikkulepakko.
Uunon huikeat poikamiesvuodet maaseudulla
Uunon huikeat poikamiesvuodet maaseudulla on vuonna 1990 julkaistu 14. Uuno Turhapuro -elokuva. Juonellisesti se sijoittuu aikaan ennen sarjan muita elokuvia. Tekijät ovat tosin käyttäneet taiteellista vapautta ja ajoittaneet tapahtumat valmistumisvuoteen, mikä ilmenee esimerkiksi vaatetuksesta, autoista ja puheenparresta. Lisäksi Uuno käy tässä elokuvassa peruskoulua, kun aikaisemmissa elokuvissa Uunon opettajaa sanottiin kansakoulun opettajaksi. Elokuva keräsi teattereihin katsojia odotettua vähemmän, vain noin 233 715 katsojaa. Tästä huolimatta elokuva oli vuoden 1990 katsotuin kotimainen elokuva. Elokuva on 1970-luvun Uuno-elokuvia lukuun ottamatta ainoa, jossa ei nähdä Elli Castrénin esittämää Tuuran sihteeriä Unelma Säleikköä, sillä tarinan juoni ei sallinut hänen mukanaoloaan.
Juoni
Uuno Turhapuron täytettyä kahdeksantoista vuotta kartanon rakentaminen on yhä samassa vaiheessa kuin ennen hänen syntymäänsä, eli muutama lauta pystyssä. Teorian tasolla projekti toki etenee vinhaa vauhtia. Uunon tyttöystävä Iita on ikäihminen, syntynyt jo Venäjän vallan aikana.
Sörsselssön ja Härski Hartikainen ovat jo tässä vaiheessa Uunon hyviä ystäviä. Hehkeitä ja kurvikkaita naisia vilisee Spede-filmien tapaan, mutta Uuno ei tunnu ymmärtävän mitään naisten päälle, ainakaan vielä.
Kesänaapureina esiintyy vuorineuvos Tuura perheineen.
Arvioita
Video-oppaassa vuodelta 1994 Ilkka Jauhiainen sanoo ”poikamiesvuosia” hauskemmaksi kuin useimmat Uuno-elokuvat ja antaa sille kaksi tähteä viidestä, mikä vastaa sanallista arviota ”keskinkertainen”.
Power Rangers Jungle Furyn viholliset
Luettelo Power Rangers Jungle Furyn vihollisista. Viholliset perustuvat osittain japanilaisessa 31. Super Sentai -sarjassa Juken Sentai Gekiranger olleisiin vihollisiin.
Dai Shi
Dai Shi on Jungle Furyn päävihollinen. Hän on muinainen paha monipäinen lohikäärme, joka halusi 10 000 vuotta sitten hankkiutua eroon ihmiskunnasta, jotta eläimet voisivat taas hallita maailmaa. Dai Shi kuitenkin hävisi ensimmäisille Pai Zhuan taistelijoille, joista tuli mestareita heidän vangittua Dai Shin hengen arkkuun. Siitä lähtien Pai Zhuan jäsenet vartioivat Dai Shin arkkua sukupolvien ajan. Dai Shi pääsi vapaaksi, kun Jarrod hylättiin Dai Shin vartiointitehtävästä ja hän hyökkäsi vihoissaan mestari Maon kimppuun. Vapaaksi päästyään Dai Shi tuhosi ensin mestari Maon fyysisen olomuodon ja valtasi sitten Jarrodin ruumiin itselleen. Sen jälkeen hän kokosi armeijansa uudestaan ja pyrki jatkamaan siitä mihin ennen vangitsemistaan oli jäänyt. Vaikka hän valitsi Jarrodin välikappaleekseen tarkkaan, pystyi Jarrod silti vaikuttamaan hieman tekemisiinsä. Scorch huomasi sen ja päätti tehdä asialle jotain, kun Phantom Beast Kuninkaaksi tultuaan Dai Shi ylensi Camillen Phantom Beast Generaliksi ja hääti Whigerin temppelistään.
Dai Shi ymmärsi menettävänsä otettaan Jarrodista, kun Grinderin tuhoutumisen jälkeen Scorch kysyi ylensikö hän Camillen kunnioituksen vai tunteidensa perusteella. Jarrod pääsi vapaaksi Dai Shistä, kun Casey saapui pelastamaan Jarrodia. Dai Shi onnistui viemään Jarrodilta ja Camillelta heidän Rinzin-voimansa. Menetettyään isäntänsä aloitti Dai Shin suunnitelmansa viimeisen vaiheen. Hänellä oli tarpeeksi voimia avaamaan porttaalin henkimaailmaan ja hän toi takaisin kaikki kaatuneet kätyrinsä. Kun hänen kätyrinsä tuhoutuivat uudestaan imi Dai Shi mestarien henkieläimet itseensä ja sai oikean fyysisen olomuotonsa takaisin. Jarrod hyökkäsi Dai Shitä vastaan Zocato-voimallaan ja sai sitä heikennettyä tarpeeksi, jotta kolme valittua vartijaa: Casey, Theo ja Lily saivat sen tuhottua.
Dai Shin äänenä toimi Geoff Dolan.
Jarrod
Myrkkyviisikon tuhouduttua Jarrod alkoi etsimään kolmen overlordin jäänteitä tuodakseen heidät takaisin henkiin ja oppiakseen heidän taitojaan. Hän aloitti etsinnät taivaan overlordi Carnisoarista. Herättyään Carnisoar vei Jarrodin ensin menneisyyteen ja poisti hänen lapsuuden hyvät tekonsa tehden hänestä sitä kautta vahvemman. Kehitettyään taitojaan meren overlordi Jellican kanssa voitti Jarrod helposti rangerit ja olisi tuhonnutkin heidät ellei R.J. olisi saapunut paikalle ja antanut vangita itseään. Voitettuaan R.J:n kaksintaistelussa Jarrod haastoi rangerit uuteen taisteluun käyttäen R.J:tä syöttinä. Lupaavan alun jälkeen punainen ranger kuitenkin voitti Jarrodin helposti uusien Jungle Master -voimiensa avulla.
Grizzakan vietyä hänen paikkansa johtajana alkoi Jarrod harjoitella Grizzakan osaamaa Zocato-voimaa. Hänen harjoitellessa sitä, vieraili mestari Maon henki hänen luonaan katsomassa mitä vanhasta Jarrodista oli jäljellä. Tapaaminen mestari Maon kanssa sai Jarrodin lähtemään kohti Rhino Nexusta etsimään lisävoimia itselleen. Hän ei perille päästyään kuitenkaan päässyt läpi Rhino Nexusta suojanneesta voimakentästä. Hän joutui palaamaan temppeliinsä tyhjin käsin, jossa Jellica vangitsi hänet. Jarrodille selvisi taisteltuaan Grizzakaa vastaan, että hän tarvitsi Control Daggerin päästäkseen Rhino Nexukseen. Jarrodin ollessa vankina onnistui Camille hankkimaan hänelle Control Daggerin ja Jarrodin päästyä vapaaksi lähti hän uudestaan kohti Rhino Nexusta. Selviydyttyään Rhino Nexusta suojelleista hiekkakäärmeistä hyökkäsi Grizzaka hänen kimppuunsa, kunnes rangerit tulivat väliin Jungle Master Megazordillaan. Overlordien oltua kiireisinä rangereita vastaan pääsivät Jarrod ja Camille viimeinkin perille. Jarrod ei saanut työnnettyä Control Daggeria sille tarkoitettuun reikään, mutta Dominic onnistui siinä vähän myöhemmin. Carnisoarin tuhoutumisen jälkeen Dai Shi huomasi, että hänen Zocato-voimansa oli vahvistunut Rhino Nexuksen ansiosta.
Jarrod kohtasi Grizzakan uudestaan ja voitti hänet saaden valtaistuimensa takaisin. Kun aika Phantom Beastien herättämiseen läheni kertoi Camille Jarrodille erään tohtori Silia Jenningsin pitävän hallussaan viittä kristallisilmistä. Jarrod hävisi kuitenkin taistelun kristallisilmistä rangereille ja he onnistuivat viemään ne turvaan. Jellicalla oli kuitenkin kolme kristallisilmää, joista hän onnistui herättämään kolme Phantom Beast Generalia tarkoituksenaan syrjäyttää Dai Shi uudestaan. Heränneet Phantom Beast Generalit kuitenkin tuhosivat Jellican ja vannoivat uskollisuuttaan Jarrodille haluamalla hänestä Phantom Beast Kuninkaansa. Jarrod ei heti ottanut tarjottua kuninkuutta vastaan, koska hänellä oli Dai Shin muistot Phantom Beasteista vihollisinaan. Hän käski heidän ensin todistaa uskollisuutensa tuomalla hänelle kolme elossa ollutta rangereiden mestaria. Phantom Beast Generalit onnistuivat kaappaamaan heidät, jonka jälkeen mestari Phantia, mestari Swoopia ja mestari Finniä käytettiin Spirit Rangereiden luomiseen.
Kun Hai Spirit Ranger tuhoutui muokatun Claw Cannonin voimasta kuuli Jarrod mestari Finnin joutuneen sisälle kristallisilmään. Jarrod käski Scorchin antaa käskyn Unidoomille hankkiutua kyseisestä kristallisilmästä eroon. Kun R.J. ja mestari Finn tunkeutuivat Dai Shin temppeliin vapauttamaan kaksi muuta mestaria taisteli R.J. Jarrodia vastaan mestari Phantin yritettyä ensin puhua Jarrod vapaaksi Dai Shin vallasta. Kun Unidoom tuhoutui ja Spirit Rangerit olivat vaihtaneet hyvien puolelle testasi Jarrod Phantom Beast Generaleja lisää ja määräsi Whigerin varastaa Caseyn tiikerihengen. Whigerin onnistuttua Jarrod suostui ottamaan Phantom Beast Kuninkaan arvonimen vastaan omaksumalla aarnikotkan hengen. Scorchille selvisi Jarrodin pystyvän osittain hallitsemaan ruumistaan, kun hän vei Whigerilta sen arvon ja Rinzin-voiman.
Grinderin tuhouduttua Scorchin pelot kävivät toteen, kun Jarrod ei enää halunnut ruumistaan käytettävän pahaan. Jarrod onnistui saamaan hetkeksi ruumiinsa takaisin ja pelastamaan sen aikana Camillen viimeisen kolmen Phantom Beast -soturin kynsistä. Hän tuhosi itse Sonimaxin ja Osiriksen mutta joutui pian sen jälkeen taas Dai Shin valtaan. Myöhemmin Dai Shin lähdettyä hänen ruumiistaan auttoi Jarrod Caseytä voittamaan Scorchin, mutta syytti sen jälkeen itseään ja oli haluton auttamaan enempää. Saatuaan itseluottamuksensa takaisin käytti hän Zocato-voimaansa heikentämään Dai Shitä sisältä päin, jonka jälkeen Casey, Lily ja Theo pystyivät tuhoamaan sen lopullisesti. Taistelun jälkeen Jarrod aloitti alusta Pai Zhuan akatemiassa.
Häntä näytteli Bede Skinner.
Camille
Camille oli Dai Shin kätyri, jonka henkieläin oli kameleontti. Hän pystyi taisteluita varten muuttumaan kamaleonttia muistuttaneeseen muotoon ja käytti aseinaan kahta saita. Camille pystyi myös muuttumaan näkymättömäksi ja käyttämään pitkää kieltään aseenaan. Hän oli piilotellut seinässä koko sen ajan, kun Dai Shi oli vangittuna arkussa. Dai Shin palveleminen oli hänen intohimonsa ja hän pyrki todistamaan sen muun muassa tuhoamalla vallankaappausta suunnitelleen myrkkyviisikon johtajan Najan. Hän leikkasi ennen Najan tuhoutumista irti sen kolme jäljellä ollutta elämänkynttä, joita he myöhemmin käyttivät overlordien herättämiseen. Camille pystyi myös tekemään Rinshi Beasteista voimakkaampia.
Camillella oli tunteita Dai Shitä/Jarrodia kohtaan ja hän sanoikin Dai Shin uutta ulkomuotoa ihmisenä puoleensavetäväksi. Hän ei ollut tyytyväinen Dai Shin muuttuneesta persoonallisuudesta Carnisoarin aloitettua kouluttamisen, joten hän herätti Jellican korvaamaan Carnisoarin kouluttajana. Camille myönsi avoimesti pitävänsä Dai Shistä/Jarrodista hänen juteltua valeasussa Lilyn kanssa. Jarrod saattoi tuntea Camillea kohtaan samoin, sillä hän säästi Camillen kahdesti Jellican raivolta. Jarrod kuitenkin kohteli Camillea usein kylmästi. Camille myös säästi Lilyn hengen, kun hänellä oli mahdollisuus tuhota hänet. Se todisti, että Camillella oli piilossa myös hyväkin puoli.
Camillea seurasi ja ärsytti pieni Flit niminen kärpänen. Camille oli menneisyydessään taistellut erästä soturia vastaan ja kironnut hänet elämään kärpäsenä. Hän oli sen jälkeen nielaissut kärpäsen vatsaansa. Osana kirousta Flitin täytyy pysyä Camillen vatsassa tai hän olisi kuollut. Vaikka Camille yleensä käyttäytyi aggressiivisesti Flitiä kohtaan oli hän välillä sille myös lempeämpi.
Camillen ansiosta Jarrod sai itselleen Control Daggerin hänen varastettua sen Dominicilta. Kun Dai Shi ja Camille lähtivät Rhino Nexukseen pelasti Jarrod Camillen hiekkakäärmeiltä. Phantom Beastien herättämisen tultua ajankohtaiseksi kertoi Camille Jarrodille/Dai Shille tohtori Silvia Jenningsin pitäneen hallussaan viittä kristallisilmistä. Camille tunkeutui tutkimuskeskukseen varastamaan niitä, mutta kohtasi siellä Caseyn. Tohtori Jenningsin kimppuun hyökänneet Rinshit toimivat Camillen harhautuksena hänen karattua kristallisilmät mukanaan Jarrodin/Dai Shin luo. Unidoomin tuhouduttua myös Camille tiesi haluavansa Rinzin-voiman itselleen, mutta yritti turhaan suostutella Phantom Beasteja antamaan sitä hänelle.
Camille ilmestyi emäntänä TV-ohjelmassa "Blow That Dough" suunnitelmanaan saada rangerit katoamaan. Suunnitelma epäonnistui R.J:n lähetettyä TV:n kautta Caseylle Caseyn morpheri.
Dai Shin tultua Phantom Beast Kuninkaaksi teki hän Camillesta yhden Phantom Beast Generaleista ja antoi Rinzin-voiman hänenkin käyttöönsä. Camille sai pyynnöstään itselleen feeniksin hengen. Myöhemmin Camille hävisi taistelun eläinhenkensä menettänyttä Caseytä ja Rinzin-voimansa menettänyttä Whigeria vastaan heidän saavuttua vapauttamaan rotanloukuihin vangittuja rangereita ja kaupungilta kaapattuja ihmisiä. Camille varasti myös tutkija Maryl Snyderilta apinoiden kloonaamisen mahdollistavan rohdon ja käytti sitä Grinderiin. Scorch ja Snapper pilasivat Camillen suunnitelman ja yrittivät hankkiutua hänestä eroon. Camille tietämättään auttoi Jarrodia saamaan ruumistaan takaisin hallintaansa, koska Jarrodilla oli tunteita Camillea kohtaan.
Camille meni suojelemaan Jarrodia sen jälkeen, kun Jarrod oli onnistunut häätämään Dai Shin ruumiistaan. Camille menetti sen seurauksena Rinzin-voimansa ja kuolemattomuutensa. Pian sen jälkeen hän auttoi myös rangereita tuhoamaan Snapperin ja taisteli Scorchia vastaan. Viimeisessä jaksossa hän auttoi rangereita taistelussa Dai Shitä vastaan pelastamalla rangereiden henget ja todistamalla, että hän todella välitti Jarrodista ihmisenä. Dai Shin tuhouduttua hän liittyi Jarrodin kanssa alokkaaksi Pai Zhuan akatemiaan.
Häntä näytteli Holly Shanahan.
Flit
Flit oli alkujaan taistelulajien taitaja, joka oli muinoin taistellut Camillea vastaan. Taistelun aikana Camille oli muuttanut hänet kärpäseksi. Sen jälkeen hänen oli asuttava Camillen vatsassa tai hän olisi kuollut. Flit ei ollut oikeasti paha. Hän pakeni satunnaisesti Camillen vatsasta juontamaan zorditaisteluita ja pyrki pitämään selostuksensa puolueettomina. Kun R.J. pelasti hänen henkensä, korvasi Flit sen hänelle auttamalla häntä saamaan henkieläimensä taas hallintaansa ennen kuin joutui ajan käytyä vähiin palaamaan Camillen vatsaan. Sen jälkeen rangerit, erityisesti R.J, pitivät Flitiä ystävänään. Flit auttoi R.J:tä myös ottamalla kiinni Unidoomin mereen heittämän mestari Finnin sisältäneen kristallisilmän ja vei sen R.J:lle. Sarjan päätösjaksossa Flit muuttui taas ihmiseksi.
Äänenä toimi Kelson Henderson.
Myrkkyviisikko
Olivat myrkyllisten eläinten henkiä omaksuneita Rinshejä, joilla kullakin oli omat eläinhahmonsa. Kaikki viisi esiintyivät myös sarjan päätösjaksossa.
Rantipede
Valkoiseen nauhaan pukeutunut Rinshi, joka piti hallussaan tuhatjalkaisen henkeä. Sen päässään pitämä pussi peitti sen todelliset kasvot, jotka koostuivat kerällä olleesta tuhatjalkaisen takaosasta. Se pystyi iskemään jopa tuhat kertaa muutaman sekunnin aikana. Rantipede halusi taistella Caseyta vastaan, mutta joutui tyytymään Lilyyn. Hävittyään taistelun se poisti pussin päästään ja käytti rangereiden pelkoa kasvaakseen suureksi ja näyttääkseen todelliset voimansa. Vähän sen jälkeen Rantipede tuhoutui Jungle Pride Megazordin Savage Spinin avulla. Myöhemmin Naja herätti sen uudestaan henkiin auttamaan Dai Shin syrjäyttämisessä, mutta joutui sillä kertaa Dai Shin tuhoamaksi.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Rantipeden takaisin. Rangerit tuhosivat sen yhdessä mestariensa kanssa.
Gakko
Vihreään nauhaan pukeutunut Rinshi, joka piti hallussaan gekon henkeä. Ovela yllätyshyökkäyksiä tehnyt shurikenmestari, joka pystyi kiinnittymään mihin tahansa pintaan jalkapohjissaan olleiden mikroskooppisten karvojen avulla. Gakko pystyi jopa katkaisemaan oman kätensä päästäkseen vapaaksi ja myöhemmin kasvattamaan uuden tilalle samalla kun katkaistu käsi toimi harhautuksena. Gakko viihtyi korkeiden pilvenpiirtäjien seinillä. Jaksossa "Can't Win Them All" se onnistui murtamaan Theon itseluottamuksen ja voittamaan helposti Caseyn ja Lilyn. Theo päihitti Gakkon sen omassa maailmassa saatuaan itseluottamuksensa R.J:n avulla takaisin. Kasvettuaan suureksi Jungle Pride Megazord tuhosi sen. Jaksossa "Pizza Slice of Life" herätti Naja sen uudestaan henkiin auttamaan Dai Shin syrjäyttämisessä. Gakko pakeni, kun Dai Shi tuhosi Rantipeden. Se aloitti hyökkäyksen kaupunkiin kerätäkseen itselleen mahdollisimman paljon voimia, koska sillä ei ollut muutakaan mahdollisuutta. Se kohtasi rangerit, jotka tuhosivat sen Claw Cannonilla.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Gakkon takaisin. Rangerit tuhosivat sen yhdessä mestariensa kanssa.
Stingerella
Punaiseen nauhaan pukeutunut Rinshi, joka piti hallussaan skorpionin henkeä ja oli ainoa naispuolinen myrkkyviisikon jäsenistä. Se myrkytti Caseyn heidän kohdattua ensimmäistä kertaa, kun Dai Shi oli ensin voittanut hänet. Annos ei ollut tappava, mutta sai Caseyn hetkeksi tuntemaan suunnatonta kipua. Stingerella lähetettiin jaksossa "Dance the Night Away" hyökkäämään kaupunkiin tanssivien Rinshien kanssa ja he onnistuivatkin ensin lyömään rangerit. Rangerit vastasivat kuitenkin myöhemmin samanlaisella tanssipohjaisella tekniikalla. Stingerella rakastui Toadyyn Toadyn vakuutettua Stingerellan siitä, että heidän kannattaisi yhdistää voimansa. Stingerella vannoi kostavansa rangereille heidän tuhottua Toadyn. Kasvettuaan suureksi vapautti se armeijan skorpioneja Jungle Pride Megazordin kimppuun, jotka Savage Spin -liike poisti Megazordin pinnalta. Sen jälkeen Jungle Pride Megazord tuhosi Stingerellan.
Dai Shi avasi sarjan päätösjaksossa "Now the Final Fury" portaalin henkimaailmaan tuoden Stingerellan takaisin. Rangerit tuhosivat sen yhdessä mestariensa kanssa.
Toady
Dai Shi avasi sarjan päätösjaksossa "Now the Final Fury" portaalin henkimaailmaan tuoden Toadyn takaisin. Rangerit tuhosivat sen yhdessä mestariensa kanssa.
Carnisoar
Carnisoar liittoutui Grizzakan herättyä hänen kanssaan ja hylkäsi Dai Shin. Grizzaka antoi hänelle tehtävän valmistella huone Phantom Beast Generalien herättämistä varten. Saavuttuaan Rhino Nexukseen muiden overlordien kanssa taisteli Carnisoar Caseytä, Theoa, Lilyä ja R.J:tä vastaan illuusioulottuvuudessaan. Kun Casey hyökkäsi oikeaa Carnisoaria vastaan pääsivät rangerit takaisin oikeaan maailmaan, jonka jälkeen he taistelivat Wolf Pride Megazordilla ja Jungle Master Megazordilla sitä vastaan. Carnisoar voitti molemmat Megazordit. Dominicin saatua Rhino Pride Megazordin itselleen onnistui hän tuhoamaan Carnisoarin, joka vannoi ennen tuhoutumistaan sodan olleen vasta alussa. Dai Shi herätti Carnisoarin vielä viimeisessä jaksossa, mutta Power Rangerit ja heidän Pai Zhuan mestarinsa tuhosivat sen.
Äänenä toimi Cameron Rhodes.
Bai Lai
Bai Lai oli varista muistuttanut hirviö, jolla ei ollut lainkaan Rinshimuotoa. Se oli Carnisoarin kätyri ja loi yhdessä Cardenin kanssa pyörteen, jonka tarkoituksena oli pyyhkiä koko kaupunki kartalta. Bai Lai ja Carden kasvoivat yhdessä suuriksi ja voittivat Jungle Pride Megazordin, koska se ei osannut lentää. Theon opittua käyttämään Jungle Fania mestari Swoopin avulla ne kasvoivat taas suuriksi. Sillä kerralla rangerit onnistuivat tuhoamaan sen Jungle Priden Lepakkomuodolla.
Carden
Carden oli kurkea muistuttanut hirviö, jolla ei ollut lainkaan Rinshimuotoa. Se oli Carnisoarin kätyri ja loi Bai Lain kanssa pyörteen. Kaksikko voitti aluksi rangerit, mutta ne lyötiin Theon opittua käyttämään Jungle Fania mestari Swoopin avulla. Jungle Priden Lepakkomuoto heitti Cardenin vuorelle, mistä se todisti Bai Lain tuhoutumista. Carden vannoi kostavansa Bai Lain tuhoutumisen ja otti kaatuneen parinsa miekan muistoksi. Carden kohtasi jaksossa "Pushed to the Edge" Lilyn ja hävisi taistelun. Kasvettuaan suureksi se tuhoutui helposti Jungle Priden Lepakkomuodon avulla.
Emma Gaptšenko
Emma Vasiljevna Gaptšenko (24. helmikuuta 1938 Stupino – 6. joulukuuta 2021 ) oli Neuvostoliittoa edustanut jousiampuja ja olympiamitalisti. Hän edusti seuratasolla VS Moskovaa. Gaptšenko työskenteli kilpailu-uransa jälkeen jousiammuntavalmentajana ja -tuomarina.
Power Rangers Jungle Furyn viholliset
Jellica
Grizzakan herättyä henkiin Jellica liittoutui hänen kanssaan ja hylkäsi Dai Shin. Saavuttuaan Rhino Nexukseen muiden overlordien kanssa taisteli Jellica Dominicia vastaan, mutta joutui lopulta pakenemaan. Myöhemmin, kun Grizzaka oli taistelemassa kaupungissa Theoa, Lilyä, R.J:tä ja Dominicia vastaan onnistui Jellica varastamaan kolme kristallisilmistä Jarrodilta ja Caseyltä. Grizzakan tuhouduttua herätti Jellica niistä kolme Phantom Beast Generalia viemään valtaistuimen Dai Shiltä. Se ei kuitenkaan kannattanut, sillä ne tuhosivat herättyään Jellican. Dai Shi herätti Jellican vielä viimeisessä jaksossa, mutta Power Rangerit ja heidän Pai Zhuan mestarinsa tuhosivat sen.
Äänenä toimi Elisabeth Easther.
Grizzaka
Grizzaka oli maan overlordi, joka piti hallussaan harmaakarhun henkeä. Hän hallitsi voiman nimeltä Zocato, joka teki hänestä vahvimman overlordeista. Carnisoar ja Jellica lähettivät Camillen herättämään Grizzakaa, kun Dai Shi oli kärsinyt tappion Jungle Master Moden saanutta Punaista Rangeria vastaan. Grizzaka vihasi ihmisiä ja syytti Dai Shitä vuosituhansia sitten käydyn sodan tappiosta. Herättyään Grizzaka hyökkäsi aluksi Camillen kimppuun, mutta suostui lopulta lähtemään hänen mukaansa. Grizzakasta tuli vihollisten uusi johtaja, kun hän syrjäytti Dai Shin nähtyään hänen ihmismuotonsa. Hän yritti rangereita vastaan lähettämiensä hirviöiden lisäksi kerätä kristallisilmiä herättääkseen henkiin Phantom Beast Generalit. Grizzaka taisteli myöhemmin Jarrodia vastaan, kun Jellica oli onnistunut vangitsemaan hänet ja mainitsi vahingossa Jarrodille Control Daggerista.
Emma Gaptšenko
Gaptšenko voitti vuonna 1971 MM-kisoissa henkilökohtaisen maailmanmestaruuden ja joukkuekilpailun hopeaa. Hän oli seuraavana vuonna Münchenin olympialaisissa yksilökilpailun kolmas ja voitti myös joukkuekilpailun EM-kultaa. Gaptšenko voitti toisen henkilökohtaisen maailmanmestaruutensa vuonna 1973 ja sai kisoista jälleen myös joukkuemitalin, tällä kertaa pronssisen. Hän sai vielä EM-kilpailuista 1974 joukkuekilpailun kultaa ja voitti henkilökohtaisessa kisassa hopeaa.
Power Rangers Jungle Furyn viholliset
Grizzaka
Jarrodin ja Camillen paettua Rhino Nexukseen lähti Grizzaka Carnisoarin ja Jellican kanssa ottamaan heidät kiinni. He törmäsivät matkalla Power Rangereihin. Grizzaka onnistui voittamaan Jungle Masterin Lepakkomuodon ja myös Haimuodon ennen joutumistaan Rhino Nexusta vartioineiden hiekkakäärmeiden häiritsemäksi.
Äänenä toimi Derek Judge.
Shadow Guardit
Olivat terrakottapatsaita, joista overlordit muuttivat hirviöitä.
Ensimmäinen Shadow Guard
Carnisoarin herättämä kampasarvista muistuttanut Shadow Guard. Se lähetettiin Dai Shin mukana kylvämään kauhua. Se hävisi taistelun Jungle Master Modessa olleelle keltaiselle rangerille. Suurena ollessaan Gorilla-, Penguin- ja Antelopezordit tuhosivat sen, jonka jälkeen sen pari imi siitä sen viimeiset voimat.
Toinen Shadow Guard
Jellican herättämä herkuleskuoriaista muistuttanut Shadow Guard. Se lähetettiin Dai Shin mukana kylvämään kauhua. Se hävisi taistelun Jungle Master Modessa olleelle siniselle rangerille. Se imi itseensä parinsa viimeiset voimat, mutta tuhoutui Jungle Master Megazordin voimasta.
Kolmas ja neljäs Shadow Guard
Grizzaka herätti jaksossa "No I in Leader" henkiin kaksi uutta Shadow Guardia. Ne olivat väritykseltään punamustia ja muistuttivat ulkomuodoltaan edellisten Shadow Guardien tapaan kampasarvista ja herkuleskuoriaista. Ne olivat aluksi vahvoilla Lilyä ja Theoa vastaan kunnes Casey saapui ja käytti satelliittilautasta heijastamaan takaisin niiden hyökkäyksen. Ne voitettiin sen jälkeen Wolf Beamin ja Claw Cannonin yhteislaukauksella. Grizzaka käytti Zocato-voimaansa kasvattamaan ne suuriksi. Jungle Master Megazordilla ja Wolfzordilla oli vaikeuksia niitä vastaan, kunnes R.J. kutsui Tiger- ja Jaguarzordit ja muodosti Wolf Pride Megazordin. Sen jälkeen Megazordit tuhosivat ne yhdessä.
Dai Shi avasi sarjan päätösjaksossa "Now the Final Fury" portaalin henkimaailmaan tuoden nämä kaksi Shadow Guardia takaisin taistelemaan rangereita vastaan.
Rinshit
Rinshit ovat Dai Shin peitsiä aseinaan käyttäviä, Jiang Shitä muistuttavia rivisotilaita, jotka liikkuvat hyppimällä käsien osoittaessa eteenpäin. Niitä käytettiin yleensä apuna kaupunkiin kohdistuneissa hyökkäyksissä.
Rinshi Beastit
Dai Shi tehosti osaa Rinsheistä antamalla niille uuden asun ja eläinmerkin otsaan. Nämä Rinshit omaksuivat myös Rinshi Beastin olomuodon ja taistelivat niitä vastaavien eläinten menetelmillä. Rinshit pystyivät kasvamaan suuriksi pelkoa keräämällä. Häviön jälkeen ne muuttuivat tavallisesti tomuksi.
Phantom Beastit
Phantom Beastit olivat joukko pahamaineisia myyttisiä hirviöitä kauan sitten käydyssä sodassa, jotka eivät sotineet pelkästään ihmisiä vastaan vaan pyrkivät myös syrjäyttämään Dai Shin. Ne käyttivät Rinzin-voimaa, joka oli jopa Zocatoa voimakkaampi. Pai Zhuan mestarit onnistuivat vangitsemaan Phantom Beast Generalit kahdeksaan kristallisilmään, jotka olivat samalla ainoa keino herättää ne uudestaan henkiin tähtien asennon ollessa oikea. Tohtori Silvia Jennings oli löytänyt kristallisilmistä viisi ja antoi ne rangereille turvaan. Viholliset pystyivät kuitenkin herättämään kolme Generalia. Tavalliset Phantom Beastit olivat Phantom Beast Generalien kätyreitä, jotka eivät kuuluneet kuitenkaan samaan kategoriaan Rinshi Beastien kanssa. Phantom Beasteissa teemana olivat maalliset oksat, jotka oli Jungle Furyssä mallinnettu olentojen muotoon.
Sonimax
Oli sikaa muistuttanut Phantom Beast -soturi, joka piti hallussaan katoblepasin henkeä. Sonimax käytti ääneen perustuvaa Rinzin-hyökkäystä. Se laittoi rangerit ahtaalle ennen Lilyn liittymistä taisteluun hänen epäonnistuttua estämään Snapperia kaappaamasta mestari Phantia. Sonimax kasvoi hävittyään suureksi ja taisteli Jungle Master Megazordia, Wolf Pride Megazordia ja Rhino Pride Megazordia vastaan. Sonimax oli liian vahva Megazordeille kunnes Lily kutsui Elephantzordin muodostaakseen Jungle Masterin Elefanttimuodon. Snapper liittyi taisteluun ja voitti Megazordit, jonka jälkeen Sonimax poistui Snapperin mukana paikalta. Jaksossa "To Earn Your Stripes" lähetti Snapper ja Scorch Sonimaxin, Lepuksen ja Osiriksen tappamaan Camillen uskottelemalla Dai Shin antaneen siihen käskyn. Kolmikko hyökkäsi Camillen kimppuun, mutta Jarrod tuli pelastamaan hänet ja tuhosi Sonimaxin Phantom Beast Kuninkaan muodossaan.
Dai Shi toi Sonimaxin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Dynamir
Oli härkää muistuttanut Phantom Beast -soturi, joka piti hallussaan minotaurin henkeä. Dynamir käytti Rinzin-hyökkäystä, jolla hän pystyi vangitsemaan uhrinsa peilikiekkoihinsa. Se taisteli Scorchin käskystä Spirit Rangereiden rinnalla. Taisteltuaan Theoa vastaan Dynamir tiputti peilikiekkonsa, jonka seurauksena kaikki muuttuivat takaisin normaaleiksi. Dynamir kasvoi suureksi ja taisteli Rhino Pride Megazordia vastaan ja voitti Jungle Master Megazordin. Wolf Priden Lepakkomuoto ja Rhino Pride Megazord lopulta tuhosivat sen.
Dai Shi toi Dynamirin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Unidoom
Oli hevosta muistuttanut Phantom Beast -soturi, joka piti hallussaan yksisarvisen henkeä. Jaksossa "One Last Second Chance" se lähetettiin heittämään mestari Finnin sisältäneen kristallisilmän mereen. Unidoom tuhoutui mestari Phantin ja mestari Swoopin pelastuttua Dai Shin temppelistä ja rangereiden yhdistettyä voimansa Spirit Rangereiden kanssa.
Dai Shi toi Unidoomin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Rammer
Oli vuohta muistuttanut Phantom Beast -soturi, joka piti hallussaan kauriin henkeä ja käytti riimejä puhuessaan. Se hyökkäsi jaksossa "The Spirit of Kindness" Badratin kanssa kaupunkiin ja kutisti pulverin avulla neljä rangeria ja tielle osuneita ihmisiä rotanloukkuihin. Taistelussa sen oltua suurena vaihtoi se paikkoja salamannopeasti Badratin kanssa. Casey tuhosi Rammerin ja Badratin Rhino Claw -yhdistelmällä ja ne tuhoutuivat lopulta kokonaan yhdentoista eläinhengen voimalla.
Dai Shi toi Rammerin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Badrat
Oli rottaa muistuttanut Phantom Beast -soturi, joka käytti riimejä puhuessaan. Se hyökkäsi jaksossa "The Spirit of Kindness" Rammerin kanssa kaupunkiin ja kutisti pulverin avulla neljä rangeria ja tielle osuneita ihmisiä rotanloukkuihin. Taistelussa sen oltua pienenä vaihtoi se paikkoja salamannopeasti Rammerin kanssa muuttuen siten itse suureksi. Casey tuhosi Rammerin ja Badratin Rhino Claw -yhdistelmällä ja ne tuhoutuivat lopulta kokonaan yhdentoista eläinhengen voimalla Jungle Pride Charge -muodostelmalla.
Dai Shi toi Badratin vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Grinder
Oli apinaa muistuttanut Phantom Beast -soturi, joka piti hallussaan Hanumanin henkeä. Jaksossa "Maryl and the Monkeys" Camille ja Rinshit varastivat kloonaamisen mahdollistaneen rohdon tutkija Maryl Snyderilta ja käyttivät sitä Grinderin kloonaamiseen. Rohdon sivuvaikutuksena oli kova kutina alkuperäiselle yksilölle ja siitä syystä Camille halusi alkuperäisen Grinderin piiloon. Scorch meni Grinderin piilopaikkaan ja käski sitä etsimään rangerit. Scorch kertoi Grinderin olinpaikan myös Franille, joka välitti tiedon Dominicille. Sen jälkeen Dominic voitti Grinderin kaksintaistelussa ja se kasvoi suureksi. Suurena Rhino Steel Zord jäädytti sen ja Grinder tuhoutui Jungle Master Stampedella.
Osiris
Oli koiraa muistuttanut Phantom Beast -soturi, joka piti hallussaan Kerberoksen henkeä. Jaksossa "To Earn Your Stripes" lähetti Snapper ja Scorch sen yhdessä Lepuksen ja Sonimaxin kanssa tappamaan Camillen uskottelemalla Dai Shin antaneen siihen käskyn. Kolmikko hyökkäsi Camillen kimppuun, mutta Jarrod tuli pelastamaan hänet ja tuhosi Osiriksen Phantom Beast Kuninkaan muodossaan.
Dai Shi toi Osiriksen vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Lepus
Oli jänistä muistuttanut Phantom Beast -soturi, joka piti hallussaan keijun henkeä. Jaksossa "To Earn Your Stripes" lähetti Snapper ja Scorch sen yhdessä Osiriksen ja Sonimaxin kanssa tappamaan Camillen uskottelemalla Dai Shin antaneen siihen käskyn. Kolmikko hyökkäsi Camillen kimppuun, mutta Jarrod tuli pelastamaan hänet ja Lepus pakeni paikalta. Lepus taisteli sitten Caseytä vastaan toivoen siten Dai Shin antavan hänelle anteeksi. Casey käytti Strike Rideriaan Lepusta vastaan ennen kuin Scorch ja Snapper tulivat auttamaan sitä. Lepus halusi päästä Snapperista ja Scorchista eroon heidän huijattua Dai Shistä. Lepus kasvoi suureksi, jonka jälkeen se tuhoutui Jungle Spirits Stampedella.
Dai Shi toi Lepuksen vielä viimeisessä jaksossa takaisin, mutta Power Rangerit ja heidän Pai Zhuan mestarinsa tuhosivat sen.
Phantom Beast Generalit
Grizzakalla oli hallussaan kolme kristallisilmää, jotka sisälsivät kolme Phantom Beast Generalia. Jellica myöhemmin herätti ne henkiin tähtien asennon oltua oikea, jonka jälkeen ne kuitenkin tuhosivat hänet ja vannoivat uskollisuuttaan Dai Shille. Ne tarjosivat hänelle heidän sotureitaan ja pyysivät häntä kuninkaakseen. Dai Shi kieltäytyi aluksi, sillä Phantom Beast Generalit olivat aiemmin olleet Dai Shin vihollisia. Dai Shi pyysi heitä kaappaamaan mestari Phantin, mestari Swoopin ja mestari Finnin todistuksena uskollisuudestaan. Kaapattujen mestarien avulla he loivat mestarien henkieläimistä Spirit Rangerit. Phantom Beast Generalit pohjautuivat neljään eläimeen, joista yhdeksi myös Camille myöhemmin luettiin hänen ylennyttyä Phantom Beast Generaliksi. Rangerit tuhosivat kaikki kolme alkuperäistä Phantom Beast Generalia, mutta Dai Shi toi ne vielä viimeisessä jaksossa takaisin. Myös silloin Power Rangerit tuhosivat ne, sillä kerralla yhdessä Pai Zhuan mestariensa kanssa.
Scorch
Scorch oli sinivihreän lohikäärmeen henkeä hallussaan pitänyt Phantom Beast General, jonka Jellica herätti yhdestä kristallisilmästä. Scorch kaappasi mestari Swoopin ja käytti Rinzin-voimaansa ja kristallisilmäänsä muuttaessaan mestari Swoopin eläinhengen Lepakko Spirit Rangeriksi. Scorch voitti yhdessä Jarrodin/Dai Shin, Camillen, Whigerin ja Snapperin kanssa rangerit helposti. Whigerin menetettyä asemansa ja tuhouduttua alkoi Scorch epäillä Dai Shin kykyä pitää ihmisvälikappaleensa aisoissa Camillen takia. Se sai hänet ja Snapperin juonittelemaan salaa Camillea vastaan sabotoimalla Camillen Grinderiä koskeneen suunnitelman ja myöhemmin lähettämällä Sonimaxin, Osiriksen ja Lepuksen salamurhaamaan hänet. Kolmikon epäonnistuttua Dai Shi antoi Scorchille opetuksen todistaakseen hallinneensa yhä Jarrodin ruumista. Kun Jarrod myöhemmin vapautui Dai Shistä, lähetti Dai Shi Scorchin tuhoamaan Jarrodin, Caseyn ja Camillen. Scorch hävisi taistelun Jungle Pride Chargelle, jota Leijona ja Kameleontti vahvistivat. Se kuitenkin selvisi hengissä ja johti Dai Shin viimeistä hyökkäystä. Rangerit saivat sen tuhottua, mutta se palasi pian takaisin Dai Shin avattua porttaalin henkimaailmaan. Rangerit tuhosivat sen uudestaan yhdessä Pai Zhuan mestariensa kanssa.
Äänenä toimi Mark Wright.
Whiger
Whiger oli valkoisen tiikerin henkeä hallussaan pitänyt khimairamainen Phantom Beast General, jonka Jellica herätti yhdestä kristallisilmästä. Whiger kaappasi mestari Finnin ja käytti Rinzin-voimaansa ja kristallisilmäänsä muuttaessaan mestari Finnin eläinhengen Hai Spirit Rangeriksi. Mestarien vapauduttua Phantom Beast Generalien vankeudesta huomasi Jarrod/Dai Shi, että Whiger piti punaisen rangerin tapaan hallussaan tiikerin henkeä. Jarrod/Dai Shi lähetti Whigerin viemään Caseyn tiikerihengen, jossa hän onnistuikin taisteltuaan Caseytä ja R.J:tä vastaan. Sen jälkeen Whiger todisti onnistumisensa ottelemalla Jarrodin/Dai Shin kanssa. Whiger kutsui myöhemmin Caseyn uudestaan taisteluun kanssaan, mutta päätyi taistelemaan R.J:tä, Theoa, Lilyä ja Dominicia vastaan kunnes Jarrod/Dai Shi, Camille ja muut Phantom Beast Generalit saapuivat paikalle ja voittivat rangerit helposti. Whiger hyökkäsi myöhemmin kaupunkiin, jossa Casey törmäsi häneen. Casey yritti aluksi turhaan muuttua rangeriksi, mutta sai lopulta Jungle Master Moden aktivoitua ja liittyi sen jälkeen muiden rangereiden rinnalle. Saatuaan apua oppilaaltaan Jimmyltä pystyivät rangerit ampumaan Claw Cannonilla Whigeria, joka kasvoi sen jälkeen suureksi ja taisteli Wolf Pride Megazordia, Rhino Pride Megazordia ja Jungle Master Megazordia vastaan. Whiger hävisi taistelun Jungle Master Stampedelle ja pakeni paikalta. Dai Shi ei ottanut uutista Whigerin häviöstä kevyesti ja riisti Whigerilta hänen Rinzin-voiman, arvon ja aseman ennen kuin hääti hänet temppelistään. Whiger yritti kostaa menetyksensä Caseylle, mutta Casey pelasti hänen henkensä kaksintaistelun jälkeen. Kiitoksena Whiger johdatti Caseyn huoneeseen, jossa Rammer ja Badrat pitivät vangitsemiaan ihmisiä ja neljää rangeria. Whiger palautti myös Caseylle häneltä viemänsä tiikerihengen ja hyökkäsi yhdessä Caseyn kanssa Camillea vastaan valkoisella tiikerinhengellään pakottaen Camillen pakenemaan. Taistelu vei kuitenkin viimeisetkin Whigerin voimista, jonka seurauksena hän haihtui pois.
Äänenä toimi Jared Turner.
Snapper
Snapper oli mustan kilpikonnan henkeä hallussaan pitänyt käärmemäinen/basiliskimainen Phantom Beast General, jonka Jellica herätti yhdestä kristallisilmästä. Snapper pystyi Rinzin-voimansa avulla muokkaamaan painovoimaa ympärillään aiheuttaen siten haastetta vihollisilleen. Lily taisteli ensimmäisen kerran sitä vastaan sen yritettyä kaapata mestari Phantin. Snapper voitti Lilyn ja sai mestari Phantin kaapattua. Snapper ilmestyi myöhemmin suurena auttamaan Sonimaxia taistelussa Megazordeja vastaan. Snapper käytti Rinzin-voimaansa ja voitti Megazordit helposti. Sen jälkeen se poistui Sonimaxin kanssa paikalta. Snapper käytti sen jälkeen Rinzin-voimaansa ja kristallisilmäänsä muuttaessaan mestari Phantin eläinhengen Elefantti Spirit Rangeriksi. Snapper voitti yhdessä Jarrodin/Dai Shin, Camillen, Whigerin ja Scorchin kanssa rangerit helposti. Kun Whiger menetti asemansa ja tuhoutui alkoi Snapper auttaa Scorchia juonittelussa Camillea vastaan. Kun Jarrod pääsi vapaaksi Dai Shistä, auttoi Snapper Scorchia saamaan Jarrodin, Caseyn ja Camillen kiinni. Camille tuhosi sen yhdessä rangereiden kanssa samalla kun Casey ja Jarrod taistelivat Scorchia vastaan. Dai Shi toi Snapperin vielä takaisin avattuaan portaalin henkimaailmaan, mutta rangerit tuhosivat sen melkein heti uudestaan yhdessä mestariensa kanssa.
Äänenä toimi Richard Simpson.
Quintus Tullius Cicero
Quintus Tullius Cicero (102 eaa. – 43 eaa.) oli roomalainen sotilas ja Marcus Tullius Ciceron veli. Hän syntyi hyvintoimeentulevaan perheeseen Arpinumissa. Hänet koulutettiin veljensä kanssa Roomassa, Ateenassa ja todennäköisesti Rodoksella. Hän meni naimisiin veljensä ystävän Atticuksen sisaren Pomponian kanssa. He kuitenkin erosivat jonkin ajan kuluttua.
Quintus Tullius Cicero oli ediili 66 eaa., preettori 62 eaa. ja Julius Caesarin legaatti Gallian sodassa 54–52 eaa. Veljensä ollessa Kilikiassa 51 eaa. hän oli tämän legaattina. Pompeiuksen ja Caesarin välisen sodan aikana hän tuki Pompeiusta, mutta Caesar armahti hänet myöhemmin. Kuitenkin toisen triumviraatin proskriptioissa hänet julistettiin veljensä kanssa lainsuojattomiksi. Molemmat veljekset tapettiin 43 eaa.
Quintus Tullius Cicero oli myös kirjailija. Hän kirjoitti neljä kreikkalaistyylistä tragediaa ja useita runoja, jotka ovat sittemmin hukkuneet. Hän kirjoitti myös oppaan vaaliehdokkuudesta. Tämän on aiemmin uskottu olleen hänen veljensä kirjoittama, mutta nykyisin sitä pidetään Quintuksen kirjoittamana.
Suomen Veneilyliitto
thumb|Suomen Veneilyliiton merkki, joka on myös Suomen Moottoriveneklubi ry:n erikoismerkki Suomen Veneilyliitto - Finlands Båtförbund ry oli vuonna 1937 perustettu veneilyjärjestö. Yhdistyksen nimestä käytettiin lyhennettä SVEL. Vuoden 2011 alussa silloiset veneilyn keskusjärjestöt Suomen Purjehtijaliitto ja Suomen Veneilyliitto fuusioitiin. Käytännössä fuusio toteutettiin siten, että Veneilyliiton toiminnot siirrettiin Purjehtijaliittoon, Purjehtijaliiton nimi muutettiin muotoon Suomen Purjehdus ja Veneily ry (ruotsiksi Segling och Båtsport i Finland rf) ja Veneilyliitto lakkautettiin.
Historia
Liitto perustettiin nimellä Suomen Moottoriveneliitto - Finlands Motorbåtsförbund ry. Liiton perustamisen taustalla oli tarve organisoida moottoriveneiden kilpailutoimintaa kansallisella tasolla. Liiton perustamisvaiheessa tärkeä toimija oli Suomen Moottoriveneklubi - Finlands Motorbåtsklubb ry, josta tulikin yhtä kuin liitto pitkäksi ajanjaksoksi, sodasta johtuen jopa kymmeneksi vuodeksi. Klubin lipun erikoismerkki annettiin jopa liiton lippumerkiksi. Liitto sai kansallisen valtuutetun (NA) aseman SMK:lta vasta vuonna 1948, jolloin liitto alkoi päättää suomalaisiin moottorivenekilpailuihin liittyvistä asioista ja tuli kansainvälisen moottoriveneliiton UIM:n suomalaiseksi jäseneksi.
Kilpailutoimintapainotteisen alkuvaiheen jälkeen liitosta kehittyi moottoriveneilyseurojen keskusjärjestö, jonka tarkoituksena oli tukea ja edistää veneilyä, veneurheilua ja merenkulkuharrastusta Suomessa aatteellisena valtakunnallisena keskus- ja edunvalvontajärjestönä. Tämän mukaisesti liitto toimi jäsenseurojensa keskusjärjestönä hoitaen niitä tehtäviä, joita jäsenseurat olivat sen hoidettaviksi antaneet. Erilaisten seuratoimintaa ja veneilijöitä palvelevien tehtävien lisäksi liiton säännöissä oli asetettu tehtäväksi myös veneilyn yleinen edunvalvonta, joka kasvattikin merkitystään liiton toiminnan loppuvaiheessa.
Yritys yhtenäistää liitot
Yhteistyö, kärjessä katsastustoiminta, käynnistyi helposti ja toimi hyvin, mutta varsinainen liittojen yhdistäminen tuntui eri syistä ajoittain jopa mahdottomalta. Katsastustoiminta on aina ollut nimenomaan Purjehtijaliiton hoidossa, koska se aloitti tämän toiminnan jo varsin varhain perustamisensa jälkeen eikä käytännön muuttamiseen nähty mitään aihetta.
Kun molemmissa liitoissa tapahtui 1990-luvulla sukupolvenvaihdos johdossa, oli pitkään vireillä hanke, jonka tarkoituksena olisi ollut se että ja Moottoriveneliitto olisivat fuusioituneet yhdeksi suureksi liitoksi, minkä vuoksi Moottoriveneliiton nimi valmistelevana toimena vaihtui nykyiseksi. Samoin Moottoriveneliiton lehti PROP vaihtoi nimensä muotoon VENEILIJÄ. Vuonna 1996 tuli kuitenkin päätös, että fuusiota lykätään toistaiseksi.
Suunnitelmia, kaavailuita ja kokouksia päätöksineen
Uudet neuvottelut alkoivat kaksitoista vuotta myöhemmin ja lopulta 14. marraskuuta 2009 pidetyssä liittokokouksessa päätettiin yksimielisesti saattaa yhdentymisneuvottelut loppuun. Aikataulu tosin jäi vielä avoimeksi.
17. huhtikuuta 2010 oli Veneilyliiton vuosikokouksen jälkeen asiaa käsittelevä hyvin tärkeä kokous Espoon Hanasaaressa. Tähän kokousosioon kutsuttiin myös Purjehtijaliiton jäsenseurojen edustajia. Siellä liittoyhdistymistyöryhmän luonnos esiteltiin ensimmäistä kertaa. Alueittain pidettiin kokouksia, pääkaupunkiseudun osalta liittojen toimitiloissa Espoon Westendissä 5. toukokuuta 2010, joissa selvitettiin että uuden yhdistetyn liiton pitäisi käynnistyä 1. tammikuuta 2011.
Käytännöllisimmäksi menettelytavaksi esitettiin se, että Purjehtijaliitto muuttaa nimensä Suomen Purjehdus ja Veneily ry:ksi ja Veneilyliitto lopettaa oman toimintansa. Niitä Veneilyliiton jäsenseuroja jotka eivät vielä kuulu Purjehtijaliittoon kehotetaan liittymään uudistuneeseen liittoon kunhan nimi- ja sääntömuutokset ovat laillisesti varmistuneet.
Tärkeä pointti asiassa oli se että Purjehtijaliiton säännöt muutettaisiin kokonaisuudessaan. Vaikka SPL ehdotuksen mukaan säilyy juridisena henkilönä (eli yhdistysrekisterinumero pysyy samana) niin käytännössä lopputulos on sama kuin jos olisi perustettu täysin uusi liitto. Myös kaikki luottamushenkilöt jouduttaisiin valitsemaan uudelleen uusien sääntöjen mukaisesti. Näin esimerkiksi valtionavut säilyisivät entiseen malliin.
Käytännön asiat selvitetään yksi kerrallaan;ketään liittojen toimihenkilöistä ei varsinaisesti irtisanottu vaan asiat toteutettiin toisin: enemmistö siirtyisi uuteen liittoon vanhoina työntekijöinä, muutaman poistuvan kohdalla asia toteutettaisiin ns. luonnollisella poistumalla eli pääosin eläköitymisillä. Näin asia pitkälti toteutuikin.
Kaikki käytännön asiat ovat pitkälti vielä käyntiprosessin alaisia.
Vanhan liittojohdon antaman epävirallisen - ja sittemmin virallistetun - tiedon mukaan ei näitä vanhoja tunnuksia kielletä missään vaiheessa eli jos sellaisen on aikanaan saanut sen saa myös pitää, mutta uusia ei tietyssä vaiheessa enää tule. Samoin kaikki olemassa olevat vanhoilla tunnuksilla varustetut katsastuslomakkeet ja venetodistukset ym. asiakirjat käytetään loppuun ja uusiin siirrytään porrastetusti.